Diego Tristán
Diego Tristán Herrera (La Algaba, 5. januar 1976.) je bivši španski profesionalni nogometaš. Nastupao je za klubove u Španiji, Italiji, Engleskoj i nogometnu reprezentaciju Španije. Prve nogometne korake je napravio u ekipi Betisa. Za seniorsku ekipu Betisa potpisuje 1998. godine. Godinu dana kasnije prelazi u Mallorcu. 1. jula 2000. godine prelazi u Deportivo za 17 miliona eura. Sa novim klubom osvaja Kup kralja u sezoni 2001-02, te superkup 2000. i 2002. godine. U sezoni 2001-02. je bio najbolji strijelac La lige sa 21 golom. 2006. godine se vraća u Mallorcu. Na Iberostaru se zadržao jednu sezonu. Potom odlazi u Livorno. Sezonu 2008-09. je igrao za West Ham United. Karijeru je završio u Cádizu. Za seniorsku reprezentaciju Španije je debitovao 2. juna 2002. godine protiv Bosne i Hercegovine. Na istoj utakmici postiže svoj prvi pogodak za reprezentaciju.